Jaromír Algayer

Jaromír Algayer ( 24. marec 1935, Pusté Úľany – † 17. január 2013, Svätý Jur  ) bol slovenský a česko-slovenský politik KSČ, na konci normalizácie poslanec Slovenskej národnej rady a minister poľnohospodárstva a výživy Československej socialistickej republiky .

Životopis 
Pochádzal z poľnohospodárskej rodiny. Členom KSČ sa stal roku 1959. Vyštudoval strednú poľnohospodársku školu a pracoval ako zootechnik. Následne absolvoval Vysokú školu poľnohospodársku v Nitre. Stal sa hlavným inžinierom Okresnej poľnohospodárskej správy v Dunajskej Strede . V rokoch 1975-1986 pôsobil na poste riaditeľa Krajskej poľnohospodárskej správy v Bratislave. V roku 1986 sa stal predsedom KNV v Západoslovenskom kraji. V rokoch 1986-1989 bol účastníkom zasadnutia Ústredného výboru Komunistickej strany Slovenska a členom ÚV KSS. Vo voľbách roku 1986 sa stal poslancom Slovenskej národnej rady. V roku 1973 mu bolo udelené Vyznamenanie Za vynikajúcu prácu a roku 1983 Rád práce. 

V októbri 1988 sa stal ministrom poľnohospodárstva a výživy v československej vláde Ladislava Adamca. Na tomto poste zotrval aj po nežnej revolúcii, no nebol už členom vlády Mariána Čalfu (vláda národného porozumenia).

Zomrel náhle 17. januára 2013, posledná rozlúčka prebehla 24. januára 2013 v bratislavskom krematóriu.

Referencie

Externé odkazy 
 Jaromír Algayer - profil v Rudom práve pri nástupe do funkcie

Zdroj 

Česko-slovenskí ministri poľnohospodárstva
Nositelia Radu práce
Politici KSČ
Poslanci SNR
Slovenskí agronómovia
Absolventi Slovenskej poľnohospodárskej univerzity v Nitre
Osobnosti z Pustých Úľan